b'\n_START_ARTICLE_\nLisiai\n_START_SECTION_\nIstorija\n_START_PARAGRAPH_\nManoma, kad \xc4\xaf dabartines teritorijas naba kalba kalban\xc4\x8dios gentys atsik\xc4\x97l\xc4\x97 Centrinio Sudano gen\xc4\x8di\xc5\xb3 migracijos metu. XIV a. \xc4\xaf \xc5\xa1ias teritorijas i\xc5\xa1 Kanemo migravo dalis kan\xc5\xabri\xc5\xb3, \xc5\xbeinom\xc5\xb3, kaip bulalai. Jie atsine\xc5\xa1\xc4\x97 valstybingumo id\xc4\x97j\xc4\x85, ta\xc4\x8diau per\xc4\x97m\xc4\x97 vietini\xc5\xb3 gyventoj\xc5\xb3 kalb\xc4\x85._NEWLINE_\xc4\xaesitvirtin\xc4\x99 Fitrio e\xc5\xbeero apylink\xc4\x97se, jie reng\xc4\x97 siaubiamuosius \xc5\xbeygius \xc4\xaf Kanem\xc4\x85, ir j\xc5\xb3 invazijos buvo vienas pagrindini\xc5\xb3 faktori\xc5\xb3, sunaikinusi\xc5\xb3 \xc5\xa1i\xc4\x85 valstyb\xc4\x99. Tarp 1376 ir 1400 bulalai nu\xc5\xbeud\xc4\x97 net penkis Kanemo valdovus, d\xc4\x97l ko galiausiai Kanemo monarchija buvo priversta palikti savo tradicines teritorijas ir \xc4\xafsikurti \xc4\xaf vakarus nuo \xc4\x8cado e\xc5\xbeero, \xc4\xafkurdami Bornu. Lisiai, vadovaujami bulal\xc5\xb3, \xc4\xafk\xc5\xabr\xc4\x97 savo valstyb\xc4\x99 prie Fitrio e\xc5\xbeero, su centru Jao miestelyje, \xc5\xbeinom\xc4\x85 kaip Jao sultonatas._NEWLINE_XVI a. Bornu susigr\xc4\x85\xc5\xbeino prarastas Kanemo \xc5\xbeemes Garni Kiyala m\xc5\xab\xc5\xa1yje ir privert\xc4\x97 Jao sultonato \xc5\xbemones atsitraukti. Nepaisant to, lisiai ir toliau kontroliavo teritorijas prie Fitrio e\xc5\xbeero ir vykd\xc4\x97 klestin\xc4\x8di\xc4\x85 prekyb\xc4\x85 su Egiptu. XIX a. pabaigoje Jao sultonatas atiteko Pranc\xc5\xabzijos Ekvatorine Afrikai._NEWLINE_Dabar lisiai yra \xc5\xbeemdirbiai, auginantys sorg\xc4\x85, soras, medviln\xc4\x99, manijok\xc4\x85. Augina gyvulius. Gyvena nedideliais kaimais, kuri\xc5\xb3 kiekvienam vadovauja kaimo seni\xc5\xabnas.'